Езоп
Яребица и птицеловец

Превод от английски: Анатолий Буковски, Лина Бакалова, Надежда Накова, 2015

chitanka.info

Един птицеловец хванал яребица и се канел да я убие. Яребицата горещо го замолила да й пощади живота и му рекла:

— Моля те, господарю, не ме погубвай и аз ще примамя много яребици за теб, за да ти се отплатя за милосърдието.

Птицеловецът отговорил:

— Сега с по-малко угризения ще отнема живота ти, защото искаш да го спасиш с цената на предателство към твоите роднини и приятели.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.